# Bo Reinholdt

### Fra Wikipedia, den frie encyklopædi

Du har nye beskeder (forskel fra næstsidste redigering).

Bo Reinholdt, (født 24. januar 1948 i Odense) er en dansk forfatter. Uddannet cand.mag. i dansk og latin fra Københavns Universitet i 1975. Debuterede i 1976 med erindringsnovellen Veranda i Gyldendals Magasin.

Reinholdt arbejder gennem sit forfatterskab meget med lyset og billeder som tema og han bevæger sig ofte i grænseområdet mellem fiktion og virkelighed. Han er eksperimenterende i forhold til at kombinere teksten med lys og billede på nye måder. Således udkom hans bog Thoras kammer som kombineret lyd og bog, hvor forfatteren selv har indlæst bogen på medfølgende CD.

Internettet har givet Reinholdt nye muligheder for at eksponere og eksperimentere med sit forfatterskab. Hans cyberroman Silkeåen er således en frit tilgængelig roman på Internettet, hvor Dr. phil. Matthias Faerber (alias Reinholdt selv) i linkede videosekvenser kommenterer udvalgte dele af romanen.

I sin konstante legen med dialektikken mellem fiktion og virkelighed har Internettet været en inspiration for Reinholdt. Han har således åbnet sit eget virtuelle kunstmuseum bestyret af Dr. phil. Matthias Faerber: Kajbjerg skov kunstmuseum, hvor malerierne fra den faste samling er gengivet gennem Reinholdts beskrivelse. Her findes desuden Reinholdts Kirkeroman, der er skrevet under pseudonymet Ingolf Reinshagen. For at gøre illusionen komplet har Reinholdt tilføjet en museumskalender og -cafe samt en vejviser.

Reinholdt har produceret en række kortfilm bl.a.: "Labrys" En film om kunstneren Peter Brandes 1969 samt "Flugten - en dokumentation" 1970 (bronzeplakette ved Nordisk smalfilm 1971)

## [redigér] Bibliografi

### [redigér] Romaner/noveller

- 1983 Akefalens vidnesbyrd (Noveller)
- 1985 Odinstaarnet eller Blow-Up (Noveller)
- 1987 Til Sprogmesteren (Roman)
- 1992 Molter (Roman)
- 1996 Øjets purpur (Noveller)
- 1997 Salveren (Roman)
- 1998 Tavlen (Roman)
- 1999 Klipperen og fotografen (Fortællinger)
- 2002 Silkeåen (Cyberroman)
- 2003 I sit billede (Fortællinger)
- 2004 Kirkeroman (under synonymet Ingolf Reinshagen)
- 2006 Thoras kammer (lyd og bog)
- Endnu ikke udkommet Den morgen i Jolkos

### [redigér] Film

- 1969 Labrys
- 1970 Flugten - en dokumentation

### [redigér] Foto, artikler og andet

- 1978 Plautus: Curculio romersk dramatekst indtalt med restitueret latinsk udtale for Gyldendal AV lydbøger
- 1993 Epitaph, fotografier og tekster i: Katalog. Kvartalstidsskrift for fotografi, 6. årgang nr. 1 september 1993

## [redigér] Legater og Priser

- 1985 Forfatterne Harald Kiddes og Astrid Ehrencron-Kiddes Legat

## [redigér] Referencer

- Jørgensen, John Chr. Dansk forfatterleksikon - Biografier Rosinante 2001, ISBN:87-621-0252-4
- Bukdahl, Lars Generationsmaskinen - Dansk litteratur som yngst 1990-2004 Borgen 2004, ISBN: 8721012695
- Schilling, Lars Prosabilleder og billedprosa. Om to visuelt orienterede danske forfattere: Jens Christian Grøndahl og Bo

Reinholdt. Konferensspeciale 1994

## [redigér] Eksterne links

- Kajbjerg skov kunstmuseum http://www.kajbjerg-skov-kunstmuseum.dk/
- Cyberromanen Silkeåen http://www.da-net.dk/
- Forlaget Springs hjemmeside om Bo Reinholdt http://www.forlagetspring.dk/boreinholdt.html

Hentet fra "http://da.wikipedia.org../../../b/o/_/Bo_Reinholdt_d570.html"

Kategorier: Danske forfattere | Dansksprogede forfattere | Født i 1948

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg